
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1522 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 49366/30.12.2005 από¬ 
φασης του Υφυπουργού Εσωτερικών Δημόσιας 

Διοίκησης και Αποκέντρωσης. 1 

Καθορισμός του χρόνου έναρξης λειτουργίας του 

Τελωνείου Αμπελώνα Νομού Θεσπρωτίας. 2 

Ρύθμιση της αποζημίωσης των υπαλλήλων του Γ ενι¬ 
κού Χημείου του Κράτους από τον Ειδικό Λογα¬ 
ριασμό Δικαιώματα Εκτελέσεως Χημικών Εργα¬ 
σιών (Δ.Ε.Χ.Ε.). 3 

Γ ενικό Εμπορικό Μητρώο (Γ.Ε.ΜΗ.). 4 

Καθορισμός ωραρίου εργασίας του προσωπικού των 

εκπαιδευτικών μονάδων του Ο.Α.Ε.Δ. 5 

Κήρυξη υποχρεωτικής της από 16.6.2006 ΣΣΕ για τους 
όρους αμοιβής και εργασίας των Οδηγών Τουρι¬ 
στικών Λεωφορείων Κρήτης 2006-2007. 6 

Κήρυξη υποχρεωτικής της από 11.8.2006 ΣΣΕ που αφο¬ 
ρά τους όρους αμοιβής και εργασίας των εκδο¬ 
ροσφαγέων, εκδοροτεμαχιστών, ακροκαθαριστών, 
εργατοτεχνιτών εντέρων κλπ. όλης της χώρας.. 7 

Κήρυξη υποχρεωτικής της από 20.6.2006 ΣΣΕ που 
αφορά τους όρους αμοιβής και συνθηκών εργασί¬ 
ας των εργατοτεχνιτών Λατομείων Πέτρας, Μαρ¬ 
μάρου και Ασβεστοποιών, όλης της χώρας. 8 

Κήρυξη υποχρεωτικής της από 20.6.2006 ΣΣΕ που 
αφορά τους όρους αμοιβής και εργασίας των ερ- 
γατοτεχνιτών-τριών Σπορελαιουργίας, Πυρηνε- 

λαιουργίας, Σαπωνοποιίας όλης της χώρας. 9 

Καθορισμός νομικών προσώπων που επιδιώκουν πο¬ 
λιτιστικούς σκοπούς. 10 


ΑΠΟΦΑΣΕΙ Σ 

Αριθμ. 50348 (1) 


Τροποποίηση της υπ’ αριθμ. 49366/30.12.2005 απόφασης 
του Υφυπουργού Εσωτερικών Δημόσιας Διοίκησης 
και Αποκέντρωσης. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. του άρθρου 6 του ν. 2527/1997 «Τροποποίηση και 

συμπλήρωση διατάξεων του ν. 2190/1994 και άλλες δι¬ 
ατάξεις» (ΦΕΚ 206, Α'). 

β. του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 τ.Α'). 

γ. Της παρ. 3 του άρθρου 22 του ν. 2362/1995 «Περί 
Δημοσίου Λογιστικού, Ελέγχου των Δαπανών του Κρά¬ 
τους» (ΦΕΚ 247, Α'). 

δ. Του π.δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών, στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του» (ΦΕΚ 201, 
Α'). 

2. Την υπ’ αριθμ. ΔΙΠΠ/Φ.ΕΓΚΡ.1/484/18249/9.12.2005 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ (άρθρο 1 παρ. 51 ν.2412/1996) όπως 
αυτή ισχύει, η οποία ενέκρινε την ανάθεση έργου με 
σύμβαση μίσθωσης έργου από το Περιφερειακό Ταμείο 
Ανάπτυξης Ιονίων Νήσων σε ένα (1) άτομο, ειδικότητας 
ΠΕ ή ΤΕ Λογιστών για χρονικό διάστημα δύο (2) ετών. 

3. Το υπ’ αριθμ. 169/15.9.2006 έγγραφο του Περιφερει¬ 
ακού Ταμείου Ανάπτυξης Ιονίων Νήσων στο οποίο ανα- 
φέρεται ότι το συνολικό ποσό της αμοιβής του λογιστή 
θα ανέρχεται στο ποσό των σαράντα πέντε χιλιάδων 
(45.000) ευρώ. 

4. Την από 7.9.2006 γνωμοδότηση του πληρεξούσιου 
δικηγόρου του Περιφερειακού Ταμείου Ανάπτυξης Ιονί- 
ων Νήσων, από την οποία προκύπτει ότι πρόκειται για 
γνήσια σύμβαση μίσθωσης έργου, χωρίς να υποκρύπτε- 
ται σχέση εξαρτημένης εργασίας. 

5. Την υπ’ αριθμ. ΔΙΔΚ/Φ. 1/2/6139 (ΦΕΚ 527 Β') κοινή 
απόφαση του Πρωθυπουργού και του Υπουργού Εσω¬ 
τερικών Δημόσιας Διοίκησης και Αποκέντρωσης «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης». 

6. Το γεγονός ότι από την εν λόγω απόφαση προκαλεί- 
ται σε βάρος του προϋπολογισμού του Περιφερειακού 
Ταμείου Ανάπτυξης Ιονίων Νήσων, δαπάνη ύψους σαρά¬ 
ντα πέντε χιλιάδων (45.000) ευρώ και το Περιφερειακό 
Ταμείο Ανάπτυξης δεν επιχορηγείται από τον Κρατικό 
Προϋπολογισμό γί αυτήν την αιτία, αποφασίζουμε: 

1. Τροποποιούμε την υπ’ αριθμ. 49366/30.12.2005 (ΦΕΚ 
24/τ. Β'/17.1.2006) απόφαση του Υφυπουργού Εσωτερι¬ 
κών, Δημόσιας Διοίκησης και Αποκέντρωσης ως προς το 

ποσό της αμοιβής και καθορίζουμε τη συνολική αμοιβή 
του λογιστή για το χρονικό διάστημα των δύο (2) ετών 
στο ποσό των σαράντα πέντε χιλιάδων (45.000) ευρώ 
(συμπεριλαμβανομένου του αναλογούντος ΦΠΑ). 

Κατά τα λοιπά ισχύει η ανωτέρω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθμ. 1086649/1024/00 06Β (2) 

Καθορισμός του χρόνου έναρξης λειτουργίας του 
Τελωνείου Αμπελώνα Νομού Θεσπρωτίας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 32 του ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2), 
όπως αντικαταστάθηκε και συμπληρώθηκε με την παρ. 
3 του άρθρου 19 του ν. 2443/1996 «Τροποποίηση και 
συμπλήρωση του Τελωνειακού Κώδικα και άλλες δια¬ 
τάξεις» (Α' 265). 

β) Του άρθρου 90 παρ. 2 του Κώδικα Νομοθεσίας για 
την Κυβέρνηση και τα κυβερνητικά όργανα, ο οποίος 
κυρώθηκε με το «άρθρο πρώτο» του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (Α' 98). 

γ) Του άρθρου 173 του π.δ. 551/1988 «Οργανισμός 
Νομαρχιών (Οργάνωση Οικονομικών Υπηρεσιών)» (Α' 
259), όπως έχει αντικατασταθεί με το άρθρο 25 του π.δ. 
117/2006 «Αναδιοργάνωση των περιφερειακών Τελωνει¬ 
ακών Υπηρεσιών, τροποποίηση του π.δ/τος 551/1988 (Α' 
259 ) και άλλες οργανωτικές διατάξεις» (Α' 117). 

2. Το γεγονός ότι, από τις διατάξεις της απόφασης 
αυτής, δεν προκαλείται πρόσθετη δαπάνη σε βάρος του 
κρατικού προϋπολογισμού, αποφασίζουμε: 

Ορίζουμε ως χρόνο έναρξης της λειτουργίας του Τε¬ 
λωνείου Αμπελώνα, επιπέδου Γ' τάξης, περιοχής του 
Νομού Θεσπρωτίας, που συστάθηκε με τις διατάξεις 
του άρθρου 25 του π.δ. 117/2006, την 1.10.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2006 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 3020885/10698 (3) 

Ρύθμιση της αποζημίωσης των υπαλλήλων του Γ ενικού 

Χημείου του Κράτους από τον Ειδικό Λογαριασμό Δι¬ 
καιώματα Εκτελέσεως Χημικών Εργασιών (Δ.Ε.Χ.Ε.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 4328/1929 «Περί συστάσεως του 
Γενικού Χημείου του Κράτους» (Φ.Ε.Κ. 272/Α/13.8.1929) 
όπως τελικά τροποποιήθηκε και ισχύει με το άρθρο 11 


του ν. 2343/1995 «Αναδιοργάνωση των υπηρεσιών του 
Υπουργείου Οικονομικών και άλλες διατάξεις» (Φ.Ε.Κ. 
211/Α/11.10.1995). 

2. Τις διατάξεις του άρθρου 84 του ν. 1041/1980 «Περί 
αυξήσεως των αποδοχών των Δημοσίων εν γένει Υπαλ¬ 
λήλων, κ.τ.λ.» (Φ.Ε.Κ.75/Α/2.4.1980). 

3. Τ ις διατάξεις της παραγράφου 1 του άρθρου 5 του 
α.ν. 434/1945 (ΦΕΚ 169 Α) περί τροποποιήσεως και συ- 
μπληρώσεως ενίων διατάξεων Νόμων αρμοδιότητος του 
Γ ενικού Χημείου του Κράτους. 

4. Τις διατάξεις της παραγράφου 3 του άρθρου 8 
του α.ν. 1032/1946 περί ατελούς εισαγωγής των προς 
βοήθειαν αποστελλομένων ειδών εκ της αλλοδαπής και 
ρυθμίσεως τελωνειακών τινών ζητημάτων. 

5. Τις διατάξεις των παραγράφων 8 και 9 του άρθρου 
12 του ν. 3205/2003 (Φ.Ε.Κ. 297/Α/2003) περί μισθολογίου 
του Προσωπικού της Δημόσιας Διοίκησης. 

6. Τ ις διατάξεις του άρθρου 40 του ν. 849/1978 (Φ.Ε.Κ. 
232/Α/22.12.1978) περί παροχής κινήτρων δια την ενίσχυ¬ 
ση της περιφερειακής και αναπτύξεως της Χώρας. 

7. Την υπ’ αριθμ. 37930/ΔIΟΕ1264/14.10.2005 (Φ.Ε.Κ. 
1432/Β/14.10.2005) κοινή απόφαση του Πρωθυπουργού 
και του Υπουργού Οικονομίας και Οικονομικών «Καθο¬ 
ρισμός αρμοδιοτήτων των Υφυπουργών Οικονομίας και 
Οικονομικών», όπως ισχύει. 

8. Το γεγονός ότι το Γενικό Χημείο του Κράτους: 

α.Έχει επιφορτιστεί με το κρισιμότατο έργο της δια¬ 
πίστευσης, στα πλαίσια της Ευρωπαϊκής Εργαστηριακής 
Κοινότητας, με την ολοκλήρωση του οποίου αναγνω¬ 
ρίζεται σε Ευρωπαϊκό και διεθνές επίπεδο η ικανότη¬ 
τα των εργαστηρίων του να εκτελούν συγκεκριμένες 
δοκιμές. 

β. Είναι η αρμόδια αρχή για την εναρμόνιση και εφαρ¬ 
μογή της ογκώδους κοινοτικής νομοθεσίας. 

γ. Είναι η αρμόδια αρχή για τη διενέργεια επιθεωρή¬ 
σεων και ελέγχων για τη διαπίστωση της γνησιότητας 
των αλκοολούχων ποτών και άλλων ειδών. 

δ. Αποτελεί το εθνικό εργαστήριο για τον εργαστη¬ 
ριακό έλεγχο των ναρκωτικών ουσιών, αναγνωρισμένο 
από τον Ο.Η.Ε. και συναρμόδια αρχή για τον έλεγχο 
των προδρόμων ουσιών, ενώ ταυτόχρονα τα δείγματα 
ναρκωτικών αυξάνονται κατά 30 - 40% κατ’ έτος. 

ε. Είναι το επίσημο Κρατικό Εργαστήριο για τον ποι¬ 
οτικό έλεγχο των καυσίμων και για την πιστοποίηση 
των πετρελαιοκηλίδων, τον έλεγχο της ρύπανσης του 
περιβάλλοντος, καθώς και τον έλεγχο των πρώτων υλών 
και βιομηχανικών προϊόντων και γενικά των καταναλω¬ 
τικών αγαθών. 

9. Οι υπάλληλοι του Γ.Χ.Κ. συμμετέχουν στη διαδικασία 
τελωνισμού ορισμένων εμπορευμάτων για τον ακριβή 
καθορισμό της δασμολογικής κλάσης, στην οποία πρέ¬ 
πει να υπαχθούν καθώς και σε επιτροπές τελωνειακού 
και φοροτεχνικού χαρακτήρα, για τον ακριβή προσδιο¬ 
ρισμό της φορολογητέας ύλης. 

10. Το γεγονός ότι βάσει του υπ’ αριθμ. 52869/0050/ 
27.4.2006 εγγράφου του Γ ενικού Γ ραμματέα του Υπουρ¬ 
γείου Οικονομίας και Οικονομικών από το μήνα Μάιο 
του 2006 η πληρωμή της αποζημίωσης από Δ.Ε.Χ.Ε. 
διενεργείται μέσω του Τραπεζικού Συστήματος σύμ¬ 
φωνα με τις ισχύουσες διατάξεις της υπ’ αριθμ. 2041 
609/1011/0022/5.6.1997 (ΦΕΚ 486/Β/11.6.1997) απόφασης 
του Υπουργού Οικονομικών περί διαδικασίας τρόπου 
πληρωμής αποδοχών των υπαλλήλων του Υπουργείου 

Οικονομικών κ.λπ. μέσω του τραπεζικού συστήματος 
καθώς επίσης και των λοιπών αποφάσεων που έχουν 
εκδοθεί κατ’εξουσιοδότηση των άρθρων 1 και 2 του ν. 
2303/1995. 

11. Το γεγονός ότι με την παρούσα απόφαση προκα- 
λείται πρόσθετη δαπάνη ύψους κατά προσσέγγιση 620 
ευρώ κατά μήνα, η οποία βαρύνει τον Κρατικό Προϋ¬ 
πολογισμό. 

12. Το γεγονός ότι με την παρούσα απόφαση προ- 
καλείται πρόσθετη δαπάνη ύψους κατά προσσέγγιση 
28.000 ευρώ κατά μήνα, η οποία βαρύνει τον Ειδικό 
Λογαριασμό «Δικαιώματα Εκτέλεσης Χημικών Εργασι¬ 
ών» (Δ.Ε.Χ.Ε.), που τηρείται στην Τράπεζα της Ελλάδος, 
αποφασίζουμε: 

1. Αναγνωρίζεται ότι η φύση των εργασιών του Γενικού 
Χημείου του Κράτους, απαιτεί την παροχή υπηρεσιών 
πέραν του καθορισμένου για τις δημόσιες γενικά υπη¬ 
ρεσίες ωραρίου. 

2. Ορίζεται ότι, για την αντιμετώπιση των εργασιών 
αυτών, όταν απαιτείται υπερωριακή απασχόληση του 
προσωπικού του Γ ενικού Χημείου του Κράτους, κατά τη 
συμμετοχή του στις πόσης φύσεως τελωνειακός εργα¬ 
σίες, καθώς και για την εκτέλεση αναλύσεων και εξετά¬ 
σεων, την έκδοση γνωμοδοτήσεων και πιστοποιητικών 
και γενικά την παροχή πόσης φύσεως υπηρεσιών προς 
οργανισμούς, επιχειρήσεις και ιδιώτες, θα εισπράττο- 
νται, με μέριμνα των υπηρεσιών του Γ ενικού Χημείου 
του Κράτους «Δικαιώματα Εκτελέσεως Χημικών Εργασι¬ 
ών» (Δ.Ε.Χ.Ε.) με έκδοση αποδεικτικού είσπραξης και θα 
κατατίθενται στον τηρούμενο στην Τράπεζα Ελλάδος 
λογαριασμό υπό την ονομασία «Ειδικός Λογαριασμός 
Δικαιωμάτων Εκτελέσεως Χημικών Εργασιών (Δ.Ε.Χ.Ε.)» 
Ν. 232/072781, ο οποίος συστήθηκε με την υπ’ αριθμ. 20350 
36/4426/0024/14.6.1994 απόφαση του Υπουργού Οικονομι¬ 
κών με διαχειριστή τον εκάστοτε εκκαθαριστή αποδοχών 
των υπαλλήλων του Γ ενικού Χημείου του Κράτους. 

3. Τα εισπραττόμενα «Δικαιώματα Εκτελέσεως Χημικών 
Εργασιών» (Δ.Ε.Χ.Ε.) τα προοριζόμενα για τους ανωτέρω 
υπαλλήλους εκκαθαρίζονται με μέριμνα της αρμόδιας 
αρχής του Γ ενικού Χημείου του Κράτους και αποδίδονται 
στους δικαιούχους, όπως ορίζει η παρούσα απόφαση. 

4. Εφ’ όσον ο Ειδικός Λογαριασμός «Δικαιώματα 
Εκτελέσεως Χημικών Εργασιών» (Δ.Ε.Χ.Ε.), που τηρεί¬ 
ται στην Τ ράπεζα της Ελλάδος, παρουσιάζει έλλειμμα, 
συμπληρώνεται στο τέλος κάθε μήνα, από το Ειδικό 
Ταμείο Ελέγχου Παραγωγής και Ποιότητας Αλκοόλης 
- Αλκοολούχων Ποτών (Ε.Τ.Ε.Π.Π.Α.Α.). Στην περίπτωση 
κατά την οποία ο Ειδικός Λογαριασμός Δ.Ε.Χ.Ε. πα¬ 
ρουσιάζει περισσεύματα, αυτά κατατίθενται υπέρ του 
Ε.Τ.Ε.Π.Π.Α.Α. 

5. Καθορίζεται ο χρόνος πρόσθετης εργασίας για την 
αντιμετώπιση των παραπάνω ειδικών και εκτάκτων ερ¬ 
γασιών για τον προσδιορισμό της καταβλητέας μηνι¬ 
αίας αποζημίωσης στους υπαλλήλους του Γ.Χ.Κ. από 
τα εισπραττόμενα «Δικαιώματα Εκτελέσεως Χημικών 
Εργασιών» (Δ.Ε.Χ.Ε.) ως ακολούθως: 

α. Οι Υπηρεσίες του Γενικού Χημείου του Κράτους 
έχουν την υποχρέωση να ενημερώνουν τη Διεύθυνση 
Προσωπικού και Τεχνικής Υποστήριξης του Γενικού 
Χημείου του Κράτους (Δ.34) αναφορικά με τις μεταβο¬ 
λές (περικοπές κ.λπ.), που επηρεάζουν την αμοιβή των 
Δ.Ε.Χ.Ε. Στη συνέχεια η εν λόγω Διεύθυνση έχει την υπο¬ 
χρέωση συμπλήρωσης και αποστολής μέχρι το τέλος 


εκάστου μηνός στη Διεύθυνση Εκκαθάρισης Ελέγχου 
και Εντολής Πληρωμής Αποδοχών (Δ.50) του Γενικού 
Λογιστηρίου του Κράτους ειδικού εντύπου μεταβολής 
στο οποίο θα καταχωρούνται οι μεταβολές - περικοπές 
της αμοιβής από Δ.Ε.Χ.Ε., όπως αυτές προβλέπονται από 
την παρούσα απόφαση. 

β. Το ανώτατο κατά μήνα όριο της αναγνωριζόμενης 
ως αναγκαίας πρόσθετης απασχόλησης εκτός ωραρίου 
εργασίας για τον προσδιορισμό της αποζημίωσης που 
προβλέπεται από τις διατάξεις της παραγράφου 8 του 
άρθρου 12 του ν. 3205/2003 ορίζεται σε σαράντα (40) 
ώρες για κάθε υπάλληλο. 

γ. Η μηνιαία αμοιβή που δικαιούται ο υπάλληλος ως 
αποζημίωση καθορίζεται με τον ακόλουθο τρόπο: 

Ο ημερήσιος μισθός του υπαλλήλου (ο οποίος ορί¬ 
ζεται στο 1/22 του βασικού μισθού των μισθολογικών 
κλιμακίων του ν. 3205/2003 συμπεριλαμβανομένης και 
οποιοσδήποτε χορηγούμενης αύξησης στα πλαίσια της 
εισοδηματικής πολιτικής) διαιρείται με τον αντίστοι¬ 
χο συντελεστή του μισθολογικού κλιμακίου (Μ.Κ.) κάθε 
κατηγορίας στο οποίο βρίσκεται ο υπάλληλος και το 
ποσό που προκύπτει πολλαπλασιάζεται με το σύνολο 
των βεβαιωμένων ωρών της πρόσθετης απασχόλησης 
του συγκεκριμένου μήνα. 

δ. Στον ακόλουθο πίνακα παρουσιάζονται οι συντελε¬ 
στές που αντιστοιχούν σε κάθε μισθολογικό κλιμάκιο 
και σε κάθε κατηγορία υπαλλήλων. 


ΣΥΝΤΕΛΕΣΤΕΣ ΥΠΟΛΟΓΙΣΜΟΥ ΜΗΝΙΑΙΑΣ 
ΑΜΟΙΒΗΣ ΔΕΧΕ: 


Κατηγορία 

Μ.Κ. 

ΠΕ 

ΤΕ 

ΔΕ 

ΥΕ 

18 

1,319 

1,301 

1,119 

1,139 

17 

1,282 

1,290 

1,119 

1,171 

16 

1,296 

1,303 

1,196 

1,164 

15 

1,308 

1,313 

1,210 

1,175 

14 

1,317 

1,322 

1,203 

1,183 

13 

1,326 

1,330 

1,205 

1,192 

12 

1,342 

1,345 

1,214 

1,198 

11 

1,347 

1,349 

1,222 

1,192 

10 

1,350 

1,352 

1,230 

1,208 

9 

1,364 

1,365 

1,238 

1,224 

8 

1,375 

1,373 

1,256 

1,240 

7 

1,397 

1,384 

1,249 

1,217 

6 

1,382 

1,394 

1,265 

1,230 

5 

1,378 

1,390 

1,280 

1,254 

4 

1,397 

1,395 

1,285 

1,268 

3 

1,415 

1,388 

1,299 

1,279 

2 

1,422 

1,405 

1,311 

1,292 

1 

1,418 

1,422 

1,326 

1,302 

Γ εν. Διευθυντής 

1,665 








20308 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την προβλεπόμενη από την παρούσα απόφαση απο¬ 
ζημίωση από Δ.Ε.Χ.Ε. δικαιούνται: 

α. Το μόνιμο προσωπικό του Γενικού Χημείου του Κρά¬ 
τους πλήρους απασχόλησης καθώς και το προσωπικό 
μερικής απασχόλησης το οποίο λαμβάνει το αναλογούν 
ποσό. 

β. Οι Οικονομικοί Επιθεωρητές του άρθρου 2 του ν. 
2343/1995, που προέρχονται από τον κλάδο ΠΕ Χημικών. 
Ο υπολογισμός της αποζημίωσης ΔΕΧΕ των Οικονο¬ 
μικών Επιθεωρητών θα γίνεται με τους συντελεστές 
της κατηγορίας ΠΕ που αντιστοιχούν στο μισθολογικό 
κλιμάκιο που ανήκει ο κάθε Οικονομικός Επιθεωρητής. 

γ. Οι αποσπασμένοι υπάλληλοι στο Σώμα Επιθεω¬ 
ρητών - Ελεγκτών Δημόσιας Διοίκησης και στο Σώμα 
Επιθεωρητών του Υπουργείου Υγείας και Κοινωνικής 
Αλληλεγγύης. 

δ. Το με σχέση εργασίας ιδιωτικού δικαίου αορίστου 
χρόνου προσωπικό του Γ ενικού Χημείου του Κράτους 
πλήρους απασχόλησης καθώς και το Ι.Δ.Α.Χ. προσω¬ 
πικό μερικής απασχόλησης, το οποίο θα λαμβάνει το 
αναλογούν ποσό. 

ε. Οι μόνιμοι υπάλληλοι και το προσωπικό με σχέση 
εργασίας ιδιωτικού δικαίου αορίστου χρόνου πλήρους 
και μερικής απασχόλησης, καθώς και οι διοικητικοί 
υπάλληλοι άλλων κλάδων του Υπουργείου Οικονομικών 
που είναι τοποθετημένοι στο Γενικό Χημείο του Κρά¬ 
τους για την εξυπηρέτηση αυτών, υπό την προϋπόθεση 
ότι οι τελευταίοι δεν λαμβάνουν ΔΙ.Β.Ε.Ε.Τ. ή Δ.Ε.Τ.Ε. από 
την οργανική τους θέση. 

στ. Οι υπάλληλοι του Γ ενικού Χημείου του Κράτους που 
μετεκπαιδεύονται σε Σχολές ή Σεμινάρια του εσωτερικού 
ή του εξωτερικού, πλην της περίπτωσης κατά την οποία 
αυτοί λαμβάνουν κατά το διάστημα της εκπαιδευτικής 
τους άδειας, εκτός από τις τακτικές αποδοχές τους στο 
διπλάσιο και άλλη αποζημίωση από οποιαδήποτε πηγή. 
Σε περίπτωση που ο υπάλληλος δεν επιστρέφει στην 
Υπηρεσία μετά τη λήξη της εκπαιδευτικής του άδειας, 
είναι υποχρεωμένος να επιστρέφει στον Ειδικό Λογα¬ 
ριασμό Δ.Ε.Χ.Ε. τα ποσά που έλαβε απ’ αυτόν κατά τη 
διάρκεια της εκπαιδευτικής του άδειας, κατ’ ανάλογη 
εφαρμογή όσων ισχύουν για τις τακτικές αποδοχές. 

ζ. Οι υπάλληλοι του Γενικού Χημείου του Κράτους 
που διατίθενται για τη γραμματειακή υποστήριξη των 
Βουλευτών και Ελλήνων Βουλευτών του Ευρωπαϊκού 
Κοινοβουλίου, σύμφωνα με το άρθρο 2 του ν. 1895/1990, 
εκείνοι που υπηρετούν με απόφαση του Υπουργού 
Οικονομίας και Οικονομικών σε υπηρεσίες του ίδιου 
Υπουργείου, καθώς και όσοι διατίθενται στα γραφεία 
μελών της Κυβέρνησης και Υφυπουργών, εφόσον δεν 
λαμβάνουν υπερωριακή αποζημίωση από την υπηρεσία 
στην οποία εργάζονται. Σε περίπτωση που οι υπάλληλοι 
του Γ ενικού Χημείου του Κράτους που έχουν διατεθεί 
για την εξυπηρέτηση των πολιτικών γραφείων μελών 
της Κυβέρνησης αποσπώνται σε θέσεις μετακλητών 
υπαλλήλων ο υπολογισμός των Δ.Ε.Χ.Ε. γίνεται με βάση 
τις αποδοχές της οργανικής τους θέσης. 

η. Ο υπάλληλος του Γ ενικού Χημείου του Κράτους, ο 
οποίος διατίθεται στη Μ.Ε.Α. της Ευρωπαϊκής Ένωσης 
για την εκπροσώπηση της Υπηρεσίας. 

7. Δεν γίνεται περικοπή της αποζημίωσης από Δ.Ε.Χ.Ε. 
κατά τη διάρκεια: 

α. Της κανονικής άδειας. 

β. Της άδειας μητρότητας λόγω κυοφορίας. 


γ. Της αιμοδοτικής άδειας, 
δ. Της εκλογικής άδειας, 
ε. Της γονικής άδειας των τεσσάρων ημερών, 
στ. Της εννεάμηνης άδειας ανατροφής παιδιού (άδειας 
της παρ. 2 του άρθρου 53 του ν. 2683/1999). 
ζ. Της φοιτητικής άδειας. 

η. Της αναρρωτικής άδειας που χορηγείται από όλα 
τα Νοσοκομεία, τα Κέντρα Υγείας του Δημοσίου, τις 
Πανεπιστημιακές Κλινικές, τους νοσηλευτικούς σχημα¬ 
τισμούς του Ι.Κ.Α., τα Κοινωφελή Νοσηλευτικά Ιδρύματα 
Ιδιωτικού Δικαίου (όπως Ερρίκος Ντυνάν, Ωνάσειο κ.λ.π.) 
και από λοιπά Νοσηλευτικά Ιδρύματα που έχουν συμ¬ 
βληθεί ή θα συμβληθούν με την Ο.Σ.Υ.Ο. καθώς και από 
ιδιωτικές κλινικές, εφόσον έχει προηγηθεί νοσηλεία σ’ 
αυτές, που αποδεικνύεται από σχετικά στοιχεία (εισα¬ 
γωγή, εξιτήριο κ.λπ.). 

θ. Της αναρρωτικής άδειας λόγω δυσίατου νοσήμα¬ 
τος του άρθρου 54 του ν. 2683/1999, το οποίο νόσημα 
βεβαιώνεται με γνωμάτευση της αρμόδιας Υγειονομικής 
Επιτροπής και εφόσον ο υπάλληλος δεν έχει τεθεί σε 
διαθεσιμότητα λόγω νόσου. 

ι. Της άδειας των είκοσι δύο ημερών για τους υπαλ¬ 
λήλους που πάσχουν ή έχουν τέκνα που πάσχουν από 
νόσημα που απαιτεί τακτικές μεταγγίσεις αίματος. 

ια. Της άδειας των έξι ημερών που χορηγείται στους 
υπαλλήλους με ποσοστό αναπηρίας 50% και άνω. 

ιβ. Της άδειας απουσίας για συμμετοχή υπαλλήλου 
σε δίκη. 

ιγ. Που οι υπάλληλοι απουσιάζουν λόγω συνδικαλιστι¬ 
κών υποχρεώσεων. 

8. Αν οι υπάλληλοι απουσιάζουν δικαιολογημένα από 
την Υπηρεσία τους για χρονικό διάστημα μέχρι δέκα 
ημέρες, οι ώρες πρόσθετης απασχόλησης που αντιστοι¬ 
χούν σ’ αυτό μπορούν να συμπληρώνονται και μέσα στο 
μήνα της απουσίας τους. 

9. Δεν δικαιούνται αποζημίωσης από Δ.Ε.Χ.Ε.: 

α. Οι υπάλληλοι του Γενικού Χημείου του Κράτους 
που υπηρετούν με απόσπαση σε άλλες Υπηρεσίες, με 
την επιφύλαξη των προβλεπόμενων στην παράγραφο 
6 της παρούσας. 

β. Οι υπάλληλοι του Γ ενικού Χημείου του Κράτους για 
το χρονικό διάστημα που βρίσκονται εκτός υπηρεσίας, 
για οποιαδήποτε αιτία. 

γ. Οι υπάλληλοι άλλων Υπουργείων που υπηρετούν 
με απόσπαση σε υπηρεσίες του Γενικού Χημείου του 
Κράτους. 

10. Το κίνητρο απόδοσης του άρθρου 12 του ν. 
3205/2003, από την 1η Ιανουάριου 1997 καταβάλλεται 
από τον Ειδικό Λογαριασμό Δ.Ε.Χ.Ε. 

11. Η καταβολή της αποζημίωσης από Δ.Ε.Χ.Ε. διενερ- 
γείται από το μηχανογραφημένο σύστημα της Διεύ¬ 
θυνσης Εκκαθάρισης Ελέγχου και Εντολής Πληρωμής 
Αποδοχών (Δ.50) του Γ ενικού Λογιστηρίου του Κράτους 
και οι εργοδοτικές εισφορές βαρύνουν τον Ειδικό Λο¬ 
γαριασμό Δ.Ε.Χ.Ε. με απόδοση κάθε μήνα της ισόποσης 
δαπάνης από τον Κρατικό Προϋπολογισμό. 

12. Τυχόν προκύπτουσες αμφισβητήσεις από την εφαρ¬ 
μογή της παρούσας απόφασης επιλύονται με απόφαση 
του Υπουργού Οικονομίας και Οικονομικών, κατόπιν ει¬ 
σήγησης του υπολόγου διαχείρισης του Ειδικού Λογα¬ 
ριασμού Δ.Ε.Χ.Ε. 

13. Η ισχύς της παρούσας απόφασης αρχίζει από την 
1η Μάίου 2006. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. ΚΙ-2222 (4) 

Γενικό Εμπορικό Μητρώο (Γ.Ε.ΜΗ.). 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του π,δ. 397/1988 «Οργανισμός του 
Υπουργείο Εμπορίου» όπως τροποποιήθηκε μεταγενέ¬ 
στερα και ισχύει. 

2. Το άρθρο 90 του π.δ. 63/2005 «Κωδικοποίηση της 
νομοθεσίας για την κυβέρνηση και τα Κυβερνητικά Ορ¬ 
γανα» (98 Α'). 

3. Την υπ’ αριθμ. Δ15/Α/Φ. 19/4040/24.2.2006 απόφαση 
«Ανάθεση αρμοδιοτήτων στους Υφυπουργούς Ανάπτυ¬ 
ξης Αναστάσιο Νεράντζη και Γιάννη Παπαθανασίου» 
(ΦΕΚ 247/Β/2006). 

4. Τις διατάξεις του άρθρου 18 του ν. 3419/2005 «Γενικό 
Εμπορικό Μητρώο (Γ.Ε.ΜΗ.) και Εκσυγχρονισμός της 
Επιμελητηριακής Νομοθεσίας». 

5. Το υπ’ αριθμ. Κ1-2220/19.9.2006 Υπηρεσιακό Σημείω¬ 
μα στο Γ ραφείο Υφυπουργού, αποφασίζουμε: 

Η έναρξη λειτουργίας του Γ.Ε.ΜΗ. που προβλέπεται 
από τις διατάξεις του άρθρου 18 του ν. 3419/2005, πα- 
ρατείνεται για την 1.1.2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2006 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθμ. 191195 (5) 

Καθορισμός ωραρίου εργασίας του προσωπικού των 
εκπαιδευτικών μονάδων του Ο.Α.Ε.Δ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τ ις διατάξεις του β.δ. 405/1971 (ΦΕΚ 123/τ.Α') και του 
ν. 2956/01 (ΦΕΚ 258/τ.Α'). 

2. Τις διατάξεις του άρθρου 1 παρ. 6 του ν. 1157/1981 
(ΦΕΚ 126/τ. Α'). 

3. Τις διατάξεις του άρθρου 23 παρ.1 και 2 του ν. 
1735/1987 (ΦΕΚ 195/τ.Α'). 

4. Τις διατάξεις του άρθρου 13 παρ.8 και του άρθρου 
94 παρ. 4 του ν. 1566/1985 (ΦΕΚ 167/τ.Α'). 

5. Τ ις διατάξεις των άρθρων 2, 5 και 6 του ν. 2640/1998 
(ΦΕΚ 206/τ. Α'), όπως τροποποιήθηκε με το άρθρο 17 
του ν. 2870/2000 (ΦΕΚ 286/τ. Α'). 

6. Τις διατάξεις της υπ’ αριθμ. 40109/12.9.2003 (ΦΕΚ 
1295/τ. Β') κοινής υπουργικής απόφασης των Υπουργών 
Εθνικής Παιδείας και Θρησκευμάτων και Εργασίας και 
Κοινωνικών Ασφαλίσεων «Κανονισμός Λειτουργίας ΤΕΕ 
Μαθητείας Α' Κύκλου και ΤΕΕ Β' Κύκλου Σπουδών του 
Ο.Α.Ε.Δ.». 

7. Τις διατάξεις του άρθρου 1 παρ. 3 εδ. γγ της αριθμ. 
ΔΙΑΔΠ/Γ2γ/οικ.1692/27.6.2006 απόφασης του Υπουργού 
Εσωτερικών Δημόσιας Διοίκησης και Αποκέντρωσης 


8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του Ο.Α.Ε.Δ. 

9. Την υπ’ αριθμ. 2558/39/5.9.2006 απόφαση του Ο.Α.Ε.Δ., 
αποφασίζουμε: 

Καθορίζουμε το ωράριο απασχόλησης προσωπικού 
των εκπαιδευτικών μονάδων του Ο.Α.Ε.Δ., σύμφωνα με 
τις ανάγκες λειτουργίας τους, ως εξής: 


Προσωπικό 

Πρωινό 

ωράριο 

Απογευματινό 

ωράριο 

Εκπαιδευτικό 

Προσωπικό 

8.00 -14.00 

14.30 - 20.30 

Διοικητικό Προσωπικό 
(το πόσης φύσεως 
προσωπικό που 
απασχολείται με 
Διοικητικές εργασίες) 

7.30 -15.00 

13.30 - 21.00 

Κοινωνικοί Λειτουργοί 
-Νοσοκόμες 

7.30 -15.00 

13.30 - 21.00 

Τεχνικό Προσωπικό 

7.30 -15.00 

13.30 - 21.00 

Κλητήρες - Επιστάτες 
-Θυρωροί - Φύλακες 
κ.λ.π. 

7.30 -15.00 

13.30 - 21.00 

Νυχτοφύλακες 

Μεταξύ των χρονικών ορίων από 
22.00 - 7.30 

Καθαρίστριες 

6.30 -14.00 

13.00 - 20.30 


Τις ημέρες κατά τις οποίες δεν πραγματοποιούνται 
μαθήματα όλες ανεξαιρέτως οι εκπαιδευτυχές μονάδες 
θα ακολουθούν πρωινό ωράριο. 

Το αυτό θα ισχύσει και σε περίπτωση αναστολής λει¬ 
τουργίας εκπαιδευτικής μονάδας, για το προσωπικό το 
οποίο θα παραμείνει σ’ αυτή. 

Το ωράριο απασχόλησης του προσωπικού των ΤΕΕ 
Μαθητείας καθορίζεται ανάλογα με το πρόγραμμα Εκ¬ 
παίδευσης όπως προκύπτει από τις ανάγκες της Εναλ¬ 
λασσόμενης Εκπαίδευσης και της εύρυθμης λειτουργίας 
των Εκπαιδευτικών Μονάδων. 

Οι ώρες ημερήσιας απασχόλησης του εκπαιδευτικού 
προσωπικού είναι έξι (6) μέσα στα χρονικά πλαίσια που 
καθορίζονται ανωτέρω, του δε διοικητικού και λοιπού 
προσωπικού είναι 7.30. 

Από της ισχύος της παρούσας απόφασης παύει να 
ισχύει κάθε προηγούμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. οικ. 12813 (6) 

Κήρυξη υποχρεωτικής της από 16.6.2006 ΣΣΕ για τους 
όρους αμοιβής και εργασίας των Οδηγών Τουριστι¬ 
κών Λεωφορείων Κρήτης 2006-2007. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τ ις διατάξεις της παρ. 2 του άρθρου 11 του ν. 1876/ 
1990 (ΦΕΚ 27/Α/1990). 





20310 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την υπ’ αριθμ. 80030/19.4.2006 (ΦΕΚ 501/Β/19.4.2006) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση του της 11ης Σεπτεμ¬ 
βρίου 2006. 

4. Τα στοιχεία του φακέλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 16 Ιουνίου 2006 
ΣΣΕ για τους όρους αμοιβής και εργασίας των Οδηγών 
Τουριστικών Λεωφορείων Κρήτης 2006 - 2007 για όλους 
τους εργοδότες και εργαζομένους του επαγγέλματος 
στον κλάδο που αφορά αυτή. 

2. Η ισχύς της απόφασης αυτής αρχίζει από 

12.7.2006. 

3. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 12807 (7) 

Κήρυξη υποχρεωτικής της από 11.8.2006 ΣΣΕ που αφορά 
τους όρους αμοιβής και εργασίας των εκδοροσφα¬ 
γέων, εκδοροτεμαχιστών, ακροκαθαριστών, εργατο- 
τεχνιτών εντέρων κλπ. όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του ν. 1876/1990 
(ΦΕΚ 27/Α/1990). 

2. Την υπ’ αριθμ. 80030/19.4.2006 (ΦΕΚ 510/Β/19.4.2006) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση του της 25ης Σεπτεμ¬ 
βρίου 2006. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο πάνω ΣΣΕ, δηλαδή ότι 
οι δευσμευόμενοι εργοδότες απασχολούν το 51% των 
εργαζομένων του κλάδου, αποφασίζουμε: 

1) Κηρύσσουμε υποχρεωτική την από 11.8.2006 ΣΣΕ για 
τους όρους αμοιβής και εργασίας των εκδοροσφαγέων, 
εκδοροτεμαχιστών, ακροκαθαριστών, εργατοτεχνιτών 
εντέρων κλπ όλης της χώρας για όλους τους εργοδότες 
και εργαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 

22.8.2006. 


3) Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 12823 (8) 

Κήρυξη υποχρεωτικής της από 20.6.2006 ΣΣΕ που αφο¬ 
ρά τους όρους αμοιβής και συνθηκών εργασίας των 
εργατοτεχνιτών Λατομείων Πέτρας, Μαρμάρου και 
Ασβεστοποιών, όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του ν. 1876/1990 
(ΦΕΚ 27/Α/1990). 

2. Την υπ’ αριθμ. 80030/19.4.2006 (ΦΕΚ 510/Β/19.4.2006) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση του της 11ης Σεπτεμ¬ 
βρίου 2006. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο πάνω ΣΣΕ, δηλαδή ότι 
οι δευσμευόμενοι εργοδότες απασχολούν το 51% των 
εργαζομένων του κλάδου, αποφασίζουμε: 

1) Κηρύσσουμε υποχρεωτική την από 20.6.2006 ΣΣΕ 
που αφορά τους όρους αμοιβής και συνθηκών εργασίας 
των εργατοτεχνιτών Λατομείων, Πέτρας, Μαρμάρου και 
Ασβεστοποιών κλπ όλης της χώρας για όλους τους 
εργοδότες και εργαζομένους του κλάδου που αφορά 
αυτή. 

2) Η ισχύς της απόφασης αυτής αρχίζει από 11.7.2006. 

3) Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 12822 (9) 

Κήρυξη υποχρεωτικής της από 20.6.2006 ΣΣΕ που αφο¬ 
ρά τους όρους αμοιβής και εργασίας των εργατο- 
τεχνιτών-τριών Σπορελαιουργίας, Πυρηνελαιουργί- 
ας, Σαπωνοποιίας όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του ν. 1876/1990 
(ΦΕΚ 27/Α/1990). 

2. Την υπ’ αριθμ. 80030/19.4.2006 (ΦΕΚ 510/Β/19.4.2006) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση του της 25ης Σεπτεμ¬ 
βρίου 2006. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο πάνω ΣΣΕ, δηλαδή ότι 
οι δευσμευόμενοι εργοδότες απασχολούν το 51% των 
εργαζομένων του κλάδου, αποφασίζουμε: 

1) Κηρύσσουμε υποχρεωτική την από 20.6.2006 ΣΣΕ 
που αφορά τους όρους αμοιβής και εργασίας των εργα- 
τοτεχνιτών-τριών Σπορελαιουργίας, Πυρηνελαιουργίας, 
Σαπωνοποιίας όλης της χώρας για όλους τους εργοδό¬ 
τες και εργαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 
11.7.2006. 

3) Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. ΥΠΠΟ/ΓΔΣΠ/ΔΙΠΔ/Β/818/83075 (10) 

Καθορισμός νομικών προσώπων που επιδιώκουν 
πολιτιστικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Της παρ. 3 του άρθρου 9 του ν. 2557/1997 «Θεσμοί, 
μέτρα και δράσεις πολιτιστικής ανάπτυξης» (Φ.Ε.Κ. Α' 
271). 

β) Της περ. δ' της παρ. 1 του άρθρου 8 και της υποπερ. 
γγ' της περ. α' της παρ. 1 του άρθρου 31 του Κώδικα Φο¬ 
ρολογίας Εισοδήματος που κυρώθηκε με το ν. 2238/1994 
(ΦΕΚ Α151), όπως οι διατάξεις αυτές τροποποιήθηκαν με 
τις παρ. 6,7 και 8 του άρθρου 3 και τις παρ. 1,2 και 3 του 
άρθρου 4 του ν. 2873/2000 (ΦΕΚ Α' 285) αντίστοιχα. 


γ) Του π.δ. 191/2003 «Οργανισμός Υπουργείου Πολιτι¬ 
σμού» (ΦΕΚ Α' 146). 

δ) Των άρθρων 48 και 90 του π.δ. 63/2005 «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98/Α/22.4.2005). 

2. Την υπ’ αριθμ. 37930/ΔΙΟΕ/1264/14.10.2005 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός Αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/Β'/2005), όπως 
ισχύει μετά την τροποποίηση της με την 5733/ΔΙΟΕ/ 
179/9.2.2006 (ΦΕΚ 204Β') απόφαση, αποφασίζουμε: 

Καθορίζονται τα κατωτέρω αναγραφόμενα Ν.Π.Ι.Δ., τα 
οποία επιδιώκουν πολιτιστικούς σκοπούς, σε εφαρμο¬ 
γή των διατάξεων που αναφέρονται στο σκεπτικό της 
παρούσης, ως εξής: 

1. Σωματείο με την επωνυμία «ΚΕΝΤΡΟ ΜΕΛΕΤΗΣ 
& ΕΡΕΥΝΑΣ ΤΟΥ ΕΛΛΗΝΙΚΟΥ ΘΕΑΤΡΟΥ - ΘΕΑΤΡΙΚΟ 
ΜΟΥΣΕΙΟ». 

2. Αστική μη Κερδοσκοπική εταιρεία με την επωνυμία 
«ΠΝΕΥΜΑΤΙΚΗ & ΚΑΛΛΙΤΕΧΝΙΚΗ ΜΗ ΚΕΡΔΟΣΚΟΠΙΚΗ 
ΕΤΑΙΡΕΙΑ ΚΕΝΤΡΟ ΕΡΕΥΝΑΣ ΚΑΙ ΠΡΑΚΤΙΚΩΝ ΕΦΑΡ¬ 
ΜΟΓΩΝ ΤΟΥ ΑΡΧΑΙΟΥ ΕΛΛΗΝΙΚΟΥ ΔΡΑΜΑΤΟΣ “ΔΕ¬ 
ΣΜΟΙ”». 

3. Αστική μη Κερδοσκοπική εταιρεία με την επωνυμία 
«ΠΕΡΙΦΕΡΕΙΑΚΟ ΘΕΑΤΡΟ ΚΑΡΔΙΤΣΑΣ». 

4. Αστική - Πολιτιστική μη κερδοσκοπική εταιρεία 
με την επωνυμία «ΚΕΝΤΡΟ ΛΟΓΟΥ & ΤΕΧΝΗΣ “ΔΙΕΞΟ¬ 
ΔΟΣ”». 

5. Αστική μη κερδοσκοπική εταιρεία «ΜΟΥΣΙΚΟΙ ΟΡΙ¬ 
ΖΟΝΤΕΣ». 

6. Σωματείο με την επωνυμία «ΣΥΝΔΕΣΜΟΣ ΑΙΓΥΠΤΙ- 
ΩΤΩΝ ΕΛΛΗΝΩΝ (Σ.Α.Ε.)». 

7. Κοινωφελές Ίδρυμα με την επωνυμία «ΜΟΥΣΕΙΟ 
ΦΥΣΙΚΗΣ ΑΙΓΑΙΟΥ -ΠΑΛΑΙΟΝΤΟΛΟΓΙΚΟ ΜΟΥΣΕΙΟ ΜΥ- 
ΤΙΛΗΝΙΩΝ ΣΑΜΟΥ - ΙΔΡΥΜΑ ΚΩΝΣΤΑΝΤΙΝΟΥ & ΜΑΡΙΑΣ 
ΖΗΜΑΛΗ». 

8. Σωματείο με την επωνυμία «ΣΥΛΛΟΓΟΣ ΔΙΑΤΗΡΗ- 
ΣΕΩΣ ΙΣΤΟΡΙΚΩΝ ΟΧΗΜΑΤΩΝ (Σ.Δ.Ι.Ο.)». 

9. Πανελλήνια Ομοσπονδία (Ένωση) των Συλλόγων 
Σαρακατσαναίων με την επωνυμία «ΠΑΝΕΛΛΗΝΙΑ ΟΜΟ¬ 
ΣΠΟΝΔΙΑ ΣΥΛΛΟΓΩΝ ΣΑΡΑΚΑΤΣΑΝΑΙΩΝ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπεμβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

Α. ΜΠΕΖΑΣ Γ. ΒΟΥΛΓΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βαο. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 6υτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0ϋ: 


Τεύχος 

Περίοδος 

ΕυΒΟ 

Τεύχος 

Περίοδος 

ΕυΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-ΐΌΐπ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίετηθΐ: Ι)11ρ://νννννν.θΙ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήοιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν· 0 ΐ.αΓ - ί-ιτιώΙ: ννβί)Γτΐ35ΐ6Γ(5)0ί·ατ 



































